recursal/SuperWikiNEXT-32B huggingface dataset:
Η **Κροατία (Croatia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,87. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη. Κατά τη στιγμή της ανακαλύψεώς του ο αστεροειδής είχε φαινόμενο μέγεθος 12,5 και βρισκόταν στην Παρθένο. Ονομάσθηκε Κροατία μετά από υπόδειξη του Μαξ Βολφ, για να τιμηθεί το νεοσύστατο τότε Αστεροσκοπείο της Κροατικής Εταιρείας Φυσικών Επιστημών στο Ζάγκρεμπ. Πολλοί αστρονόμοι από διαφορετικές χώρες συνεργάσθηκαν για τον προσδιορισμό των τροχιακών παραμέτρων της Κροατίας.

Φυσικά χαρακτηριστικά
---------------------

Η μέση διάμετρος της Κροατίας των 57 χιλιομέτρων που υπολογίσθηκε αρχικά, με χρήση της μεθόδου του Αργκελάντερ έρχεται σε αντίθεση με αυτή που εκτιμήθηκε από τα δεδομένα του IRAS, 87,54 χιλιόμετρα. Ο φασματικός τύπος της είναι πιθανώς **CX**, ενώ το άλβεδό της είναι 0,051. Είναι άγνωστο αν και με ποια περίοδο περιστρέφεται η Κροατία γύρω από τον εαυτό της.

Παραπομπές
----------

1. ↑  *JPL Small-Body Database*. 2000589.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 588 Αχιλλεύς | 589 Κροατία | 590 Τόμυρις |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 589 Croatia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Αριοβαρζάνης Γ΄ ο Ευσεβής Φιλορωμαίος** ήταν βασιλιάς της Καππαδοκίας από το 51 έως το 42 π.Χ..

Βιογραφία
---------

Μεγαλύτερος υιός του Αριοβαρζάνη Β΄ της Καππαδοκίας, διατηρήθηκε στην εξουσία μόνον χάρη στην στήριξη των Ρωμαίων. Βοηθήθηκε, μεταξύ άλλων, από τον Κικέρωνα, Ανθύπατο της Κιλικίας (51-50), να εξουδετερώσει μια συνωμοσία, η οποία είχε ως στόχο να τοποθετήσει στον θρόνο τον αδελφό του, Αριαράθη, ο οποίος έχαιρε της στήριξης του Αρχέλαου Β΄, αρχιερέα του ναού της Μπελλόνα στα Κόμανα.

Υποστηρικτής του Ιουλίου Καίσαρα, έλαβε προσωρινά (47 έως 44 π.Χ.) από τον τελευταίο την Μικρά Αρμενία, η οποία είχε κατασχεθεί από τον Γαλάτη Δειόταρο, υποστηρικτή του Πομπήιο.

Μετά τον θάνατο του Δικτάτορα, κατηγορήθηκε από τον Γάιο Κάσσιο Λογγίνο για συνωμοσία ενάντια στην Ρώμη, για την οποία και εκτελέστηκε λίγο καιρό αργότερα.

Ο αδελφός του, Αριαράθης Ι΄ της Καππαδοκίας, τον διαδέχθηκε.

Παραπομπές
----------

1. ↑  Édouard Will, *Histoire politique du monde hellénistique*, Édition Annales de l’Est, Nancy, 1967, Tome II, p. 451.
2. ↑  Dion Cassius, livre XLVII, § 33.

Εξωτερικοί σύνδεσμοι
--------------------

* Πολυμέσα σχετικά με το θέμα  Ariobarzanes III στο Wikimedia Commons


|  |  |  |
| --- | --- | --- |
| Προκάτοχος:**Αριοβαρζάνης Β΄** | **Βασιλεύς της Καππαδοκίας51 π.Χ. - 42 π.Χ.** | Διάδοχος:**Αριαράθης Ι΄** |

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Δυναστεία των Αριαραθιδών |
| --- |
|  |
| 
* Δατάμης
* Αριαράμνης Α΄
* Αριαράθης Α΄
* Αριαράθης Β΄
* Αριαράμνης Β΄
* Αριαράθης Γ΄
* Αριαράθης Δ΄
* Αριαράθης Ε΄
* Οροφέρνης
* Αριαράθης ΣΤ΄
* Αριαράθης Ζ΄
* Αριαράθης Η΄
* Αριαράθης Θ΄
* Αριοβαρζάνης Α΄
* Αριοβαρζάνης Β΄
* Αριοβαρζάνης Γ΄
* Αριαράθης Ι΄
* Αρχέλαος
 |  |
|  |
| 
* Κατηγορία Κατηγορία
* Commons page Πολυμέσα
 |

 |

|  |  |
| --- | --- |
| 

|  |
| --- |
| * Πύλη:Αρχαία Ρώμη
 |

 |
Ο σοφιστής και ρήτορας Θρασύμαχος, επονομαζόμενος και Χαλκηδόνιος γίγαντας, λόγω όχι του σωματικού αλλά του πνευματικού του μεγέθους, γεννήθηκε γύρω στο 459 π.Χ. στη Χαλκηδόνα του Βοσπόρου, αλλά έζησε το μεγαλύτερο μέρος του βίου του στην Αθήνα όπου και πέθανε γύρω στο 400 π.Χ. Ασχολήθηκε με τη φιλοσοφία, αργότερα όμως περιορίστηκε στη διδασκαλία της ρητορικής. Υπήρξε σύγχρονος του Σωκράτη και μας τον έκανε γνωστό κυρίως ο Πλάτων, ο οποίος τον εμφανίζει στο πρώτο βιβλίο της *Πολιτείας* του.

Στον Θρασύμαχο οφείλεται, το ρητό, ότι το δίκαιο είναι «τὸ τοῦ κρείττονος συμφέρον», δηλαδή το συμφέρον του πιο ισχυρού. Ο πιο ισχυρός (ο κρείττων) είναι εκείνος που εξουσιάζει, πάνω σε όλους, ο ηγεμόνας της πολιτείας, που ενσαρκώνει τη δικαιοσύνη. Ο αληθινός και ισχυρός άρχοντας κάνει ό,τι τον συμφέρει, κι αυτή είναι, επί της ουσίας, η δικαιοσύνη. Θεωρούσε πως η δικαιοσύνη είναι «το πλεονέκτημα του πιο δυνατού», δηλαδή ισχυριζόταν πως ο νόμος είναι όπλο στα χέρια των ισχυροτέρων κι ότι δίκαιο είναι ο νόμος του ισχυροτέρου·  ως εκ τούτου το εξουσιαστικό όργανο κάθε πόλης, είτε αυτό είναι ο τύραννος, είτε οι αριστοκράτες, είτε ο λαός, θεσπίζει τους νόμους που το συμφέρουν, ανάλογα με το ισχύον πολίτευμα, και αυτό ονομάζει δικαιοσύνη. ΄Ετσι, η δημοκρατική εξουσία συντάσσει δημοκρατικούς νόμους, η τυραννίδα τυραννικούς κτλ. Η δικαιοσύνη ή η ηθική ισοδυναμεί με συμμόρφωση των υπηκόων προς το νόμο, δηλαδή με υπακοή στους θεσμούς και τις παραδόσεις της κοινωνίας, ειδάλλως τιμωρούνται και πολλές φορές σκληρά. Τους νόμους λοιπόν τους επιβάλλει αρχικά στον λαό, η κυρίαρχη εξουσία με μοναδικό στόχο να επωφεληθεί. Επομένως, η αδικία είναι «το ισχυρότερον και ελευθεριώτερον και δεσποτικώτερον της δικαιοσύνης». Ο  μόνος λόγος λοιπόν για τον οποίο οι πολίτες πρέπει να σέβονται τους νόμους είναι ότι η εξουσία έχει τη δύναμη να κάνει να υποφέρει όποιον δεν τους τηρεί.

Άρα, πολλές φορές οι πολίτες, συγκρατούνται από το να πράξουν ένα έγκλημα, λόγω του φόβου για την τιμωρία, η οποία θα επέλθει(αν το πράξουν)

Παραπομπές και ιστοσελίδες
--------------------------

1. Φοίβος Ι. Πιομπίνος    piombinos.com
2.
Η **εθνική ομάδα καλαθοσφαίρισης ανδρών της Βραζιλίας** είναι το αντιπροσωπευτικό συγκρότημα της Βραζιλίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βραζιλίας (CBB).

Ιστορία
-------

Η Βραζιλία, αποτελεί μέλος της Διεθνούς Ομοσπονδίας Καλαθοσφαίρισης (FIBA) από το 1935. Η εθνική ομάδα καλαθοσφαίρισης ανδρών της Βραζιλίας παραμένει μεταξύ των πιο επιτυχημένων στην Αμερική. Η πρώτη συμμετοχή της σε Ολυμπιάδα ήταν το 1936. Επίσης, για πρώτη φορά συμμετείχε σε Παγκόσμιο Κύπελλο το 1950 και η μόνη ομάδα εκτός από τις Ηνωμένες Πολιτείες που έχει εμφανιστεί σε κάθε Παγκόσμιο Κύπελλο.

Στατιστικά
----------

Για το 2023 (Φεβρουάριος), η εθνική ομάδα καλαθοσφαίρισης ανδρών της Βραζιλίας βρισκόταν στη 13η θέση της Παγκόσμιας Κατάταξης της FIBA.

Παραπομπές
----------

1. ↑  FIBA National Federations – Brazil Αρχειοθετήθηκε 2016-04-10 στο Wayback Machine. fiba.com, accessed 18 July 2013.
2. ↑  «FIBA World Ranking Presented by NIKE, men». *FIBA.basketball* (στα Αγγλικά). Ανακτήθηκε στις 27 Ιουνίου 2023.

Εξωτερικοί σύνδεσμοι
--------------------

* Επίσημος ιστότοπος
Η **Κέσα Ρόουζ Σέμπερτ** (αγγλικά: *Kesha Rose Sebert*, 1 Μαρτίου 1987), γνωστή επαγγελματικά ως **Ke$ha**, είναι Αμερικανίδα τραγουδίστρια και τραγουδοποιός.

Το 2005, σε ηλικία 18 ετών, η Kesha υπέγραψε συμβόλαιο με τη δισκογραφική εταιρεία του Δρ. Λουκ, Kemosabe Entertainment. Αν και ήταν ενεργή μουσικός από τότε, κάνοντας φωνητικά και γράφοντας τραγούδια για άλλους καλλιτέχνες, αναδείχτηκε στις αρχές του 2009 με τη συμμετοχή της στο νούμερο ένα σινγκλ του ράπερ Flo Rida, "Right Round." Το ντεμπούτο άλμπουμ της, *Animal* και η πρώτη της εκτεταμένη εκτέλεση, *Cannibal*, κυκλοφόρησαν το 2010. Η ανευλαβής μουσική και η εικόνα της Kesha την ώθησαν στο να αποκτήσει άμεση εμπορική επιτυχία, με το *Animal* να κάνει ντεμπούτο στην Αμερική ως το νούμερο ένα άλμπουμ. Ακόμη, τα σινγκλ "Tik Tok" και "We R Who We R" από το άλμπουμ κατέκτησαν την πρώτη θέση μεταξύ άλλων τραγουδιών από το άλμπουμ και την επανακυκλοφορία του που έφτασαν στην πρώτη δεκάδα. Το ίδιο διάστημα, συνέχισε να γράφει τραγούδια για άλλους καλλιτέχνες, συμπεριλαμβανομένου του τραγουδιού "Till the World Ends" για τη Μπρίτνεϊ Σπίαρς. Το *Warrior*, το δεύτερο άλμπουμ της Kesha κυκλοφόρησε το Δεκέμβριο του 2012 και παρήγαγε το όγδοο τραγούδι της που έφτασε στην πρώτη δεκάδα, το "Die Young".

Τον Αύγουστο του 2017, η Kesha κυκλοφόρησε τον τρίτο της δίσκο *Rainbow*, παράγοντας το τραγούδι "Praying", το οποίο έφτασε μέχρι και σε δεκάδα σε ορισμένα charts.

Ύστερα μετά την περιοδεία που ακολούθησε για να προωθήσει το άλμπουμ της Rainbow, μοιράστηκε πληροφορίες ενημερώνοντας τους θαυμαστές της πως δουλεύει σε νέο άλμπουμ,μετά από πολύ καιρό αφού τελείωσε με τις ετοιμασίες για το νέο album... Ανακοίνωσε το νέο της album με τίτλο High Road το οποίο κυκλοφορεί στις 31 Ιανουαρίου 2020. Σύμφωνα με την Kesha το High Road είναι μια μίξη από κάθε άλμπουμ της και φυσικά επιστρέφει στο είδος με το οποίο ξεκίνησε (δηλαδή την ποπ μουσική).

Δίκη με τον Δρ. Λουκ
--------------------

Η Kesha κατηγόρισε τον Δρ.Λουκ πως από την αρχή της επαγγελματικής συνεργασίας τους την προσέβαλε ψυχικά, την βίασε, δημοσίευε άρθρα κατά της Kesha και της οικογένειάς της και τέλος της έδινε ναρκωτικά για να αδυνατίσει. Έκανε δίκη εναντίον του ώστε να σπάσει το συμβόλαιό τους μα τελικά στις 19 Φεβρουαρίου του 2016 απορρίφθηκε προσωρινά. Από το 2017, βρίσκεται και πάλι υπό το συμβόλαιό της με την Kemosabe.

Παραπομπές
----------

1. ↑  *Τσεχική Εθνική Βάση Δεδομένων Καθιερωμένων Όρων*. xx0114910. Ανακτήθηκε στις 15  Δεκεμβρίου 2022.
2. ↑  time.com/collection/most-influential-people-2018/5217625/kesha/.

Εξωτερικοί σύνδεσμοι
--------------------

* Πολυμέσα σχετικά με το θέμα  Kesha στο Wikimedia Commons
* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 81878968
* LCCN: no2010012014
* ISNI: 0000 0001 1476 0658
* GND: 137732562
* SUDOC: 157315320
* BNF: cb16060158t (data)
* MusicBrainz: fab34286-b8e1-4879-bce3-194e1358fbd2
* NKC: xx0114910

 |

 |
Ο **Nικουλίτζας Δελφινάς** ήταν Βυζαντινός μεγιστάνας του 11ου αι. και τοπικός άρχοντας της Λάρισας στη Θεσσαλία. Έλαβε μέρος σε μια εξέγερση, που ξεκίνησαν οι Βλάχοι της Θεσσαλίας το 1066.

Βιογραφία
---------

Ήταν εγγονός του Νικουλίτσα, κυβερνήτη στα Σέρβια και *άρχοντα* των Βλάχων της Ελλάδος. Ο νεότερος Νικουλίτζας έφερε τον βαθμό του *πρωτοσπαθάριου*, αλλά δεν είναι γνωστό, ότι είχε κάποια επίσημη θέση.

Ο Νικουλίτζας είχε δικό του φρούριο με φρουρά ανδρών και ήταν ένας από τους ισχυρότερους άρχοντες της Θεσσαλίας. Οι Βλάχοι και οι Σλάβοι της περιοχής άρχισαν να σχεδιάζουν μια εξέγερση το 1065, με αφορμή τις αυξήσεις της φορολογίας και τη διαφθορά στην ίδια περιοχή. Όταν ο Νικουλίτζας το άκουσε αυτό από τους κατασκόπους του, πήγε στην Κωνσταντινούπολη για να ειδοποιήσει τον Αυτοκράτορα Κωνσταντίνο Ι΄ Δούκα, αλλά ο Αυτοκράτορας τον απέλυσε και δεν ελήφθησαν μέτρα.

Επιστρέφοντας στη Λάρισα ο Νικουλίτζας είδε την αυξανόμενη κίνηση και προσπάθησε να αποτρέψει τους εξεγερμένους. Επέμεναν να γίνει αρχηγός τους ο Νικουλίτζας, καθώς είχε δικό του οχυρό και ιδιωτικό στρατό. Ο Νικουλίτζας αρνήθηκε, καθώς οι δύο γιοι του βρίσκοντο στην Κωνσταντινούπολη, φοβούμενος ότι θα του έβγαινε σε κακό. Οι επαναστάτες όμως ανάγκασαν τον Νικουλίτζα να πάρει ηγετική θέση και η εξέγερση άρχισε.

Η εξέγερση έληξε με διαπραγματεύσεις, αλλά ο Αυτοκράτορας αιχμαλώτισε τον Νικουλίτζα και τον φυλάκισε στην Αμάσεια, στα παράλια της Μαύρης Θάλασσας της Μ. Ασίας. Γαμπρός του ήταν ο συγγραφέας Κεκαυμένος, του οποίου το *Στρατηγικόν* είναι η μόνη πηγή γι' αυτόν και την εξέγερση.

Υποσημειώσεις και παραπομπές
----------------------------

### Υποσημειώσεις

1. ↑  Το μικρό του όνομα είναι εξελληνισμός του σλαβικού *Nikulitsa* ή *Nikolitsa*. Άλλες παραλλαγές του επωνύμου του είναι το *Delphinus* και η συντομευμένη εκδοχή *Delphin*.

### Παραπομπές

1. 1 2 3  Curta 2006, σελ. 280.
2. ↑  Cheynet 1996, σελ. 72.
3. 1 2 3  Fine 1991, σελ. 216.
4. ↑  *The Scottish review*, τόμ. 29, σελ. 50
5. ↑  Cheynet 1996, σελίδες 168, 392.

Πηγές
-----

* Cheynet, Jean-Claude (1996), *Pouvoir et contestations à Byzance (963–1210)*, Publications de la Sorbonne, ISBN 978-2-85944-168-5,
* Curta, Florin (2006). *Southeastern Europe in the Middle Ages, 500-1250*. Cambridge New York: Cambridge University Press. ISBN 978-0-521-81539-0.
* Fine, John Van Antwerp (1991) [1983]. *The Early Medieval Balkans: A Critical Survey from the Sixth to the Late Twelfth Century* (στα Αγγλικά). Ανν Άρμπορ, Μίσιγκαν: University of Michigan Press. ISBN 0-472-08149-7.
Τα **Τακτικά** είναι μία στρατιωτική πραγματεία γραμμένη από τον ή για χάρη του Λέοντα ΣΤ΄ του Σοφού, περί το 895-908 και εκδόθηκε από τον γιο του Κωνσταντίνο Ζ΄ Πορφυρογέννητο. 

Έκδοση των *Τακτικών* στη Βενετία το 1586.
Βασισμένο σε παλαιότερους συγγραφείς, όπως ο Αιλιανός, ο Ονήσανδρος και το *Στρατηγικόν* του Αυτοκράτορα Μαυρίκιου, είναι ένα από τα μεγαλύτερα έργα στη Ρωμαϊκή στρατιωτική τακτική, γραμμένο την παραμονή της Ρωμαϊκής "ηλικίας της ανάκτησης". Ο αρχικός τίτλος του είναι "τῶν ἐν πολέμοις τακτικῶν σύντομος παράδοσις". Τα *Τακτικά* επεξεργάζονται μία μεγάλη ποικιλία θεμάτων, όπως τον σχηματισμό του πεζικού και του ιππικού, ασκήσεις, πολιορκίες και ναυμαχίες. Είναι γραμμένο σε νομική μορφή και αποτελείται από 20 *διατάξεις*, έναν επίλογο και 12 επιπρόσθετα κεφάλαια, τα οποία επικεντρώνονται σε αρχαίες τακτικές.

Το κείμενο
----------

Το κείμενο των Τακτικών έχει παραδοθεί σε πολλά χειρόγραφα, από τα οποία το ποιο αυθεντικό ανήκει στην εποχή του Λέοντα ΣΤ΄. Ο Αυτοκράτορας αναφέρει ότι ο Χριστιανισμός θα μπορούσε να υιοθετήσει το δόγμα του *ιερού πολέμου* του Ισλάμ για τις στρατιωτικές του εφαρμογές.

Η έκδοση της αγγλικής μετάφρασης "The Taktika of Leo VI. Text, Translation and Commentary" ([CFHB 49] Dumbarton Oaks, Washington, D.C. 2010), ed. T. Dennis έχει μεταφραστεί από το Φλωρεντινό χειρόγραφο του 10ου αι.

Περιεχόμενο
-----------

Πηγές
-----

* J.P. Migne's Patrologia Graeca, Vol. 107 contains the original Greek text of the Tactica and a Latin translation (coll. 669-1116)
* The 1917 edition of Rezső Vári is available at Open Library. (Original Greek text and a preface in Latin)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 209718275
* LCCN: n2009062827
* GND: 7714920-8
* SUDOC: 177152257
* BNF: cb13169885k (data)

 |

 |
Το έμβλημα της πολιτείας
Το πολιτειακό **έμβλημα της Αλάσκας** υιοθετήθηκε πριν γίνει η Αλάσκα επίσημα πολιτεία. Ο πρώτος κυβερνήτης σχεδίασε ένα έμβλημα της περιοχής που περιελάμβανε όγκους πάγων, Βόρειο Σέλας, ιγκλού και έναν Εσκιμώο να ψαρεύει στον πάγο.

Το 1910 το έμβλημα αντικαταστήθηκε με ένα άλλο που άρμοζε πιο πολύ με τον βιομηχανικό και φυσικό πλούτο της πολιτείας. Το τωρινό έμβλημα περιέχει ακτίνες φωτός πάνω από τα βουνά που συμβολίζουν τα περίφημα βόρεια φώτα της Αλάσκας. Το χυτήριο συμβολίζει τη μεταλλουργία, το τρένο συμβολίζει τους μεγάλους σιδηροδρόμους της πολιτείας και το πλοίο υποδηλώνει την μεταφορά θαλάσσης. Τα δέντρα που υπάρχουν στο έμβλημα συμβολίζουν το πλήθος της ξυλείας στην περιοχή και ο αγρότης με τα άλογα στο χωράφι την γεωργία της Αλάσκας. Το ψάρι και οι φώκιες υποδηλώνουν την σημασία της αλιείας για την οικονομία της πολιτείας.

Εξωτερικοί σύνδεσμοι
--------------------

Το Έμβλημα της Πολιτείας της Αλάσκας
Η **Άννα της Πομερανίας**, πολωνικά:  **Anna Pomorska**‎‎, (1492 – 25 Απριλίου 1550) ήταν Γερμανίδα πριγκίπισσα. Ήταν μέλος του Οίκου της Πομερανίας (γνωστού και ως Οίκος των Γκράιφεν ή Γκρίφινς) και με τον γάμο της έγινε δούκισσα του Μπρηγκ/Μπρζεγκ.

Βιογραφία
---------

Ήταν η μεγαλύτερη κόρη του Μπόγκισλαβ Ι΄ δούκα της Πομερανίας, από τη δεύτερη σύζυγό του Άννα των Γιαγκελλόνων, κόρη του βασιλιά Καζίμιρ Δ΄ της Πολωνίας.

Οικογένεια
----------

Στις 9 Ιουνίου 1516 η Άννα παντρεύτηκε τον Γεώργιο Α΄ δούκα του Μπρηγκ. Η ένωση, που κράτησε μέχρι το τέλος τού Γεωργίου Α΄ το 1521, ήταν άτεκνη. Σύμφωνα με τη διαθήκη τού συζύγου της, η Άννα έλαβε το δουκάτο του Λούμπιν ως εισόδημα χηρείας με πλήρη κυριαρχία σε αυτή τη γη μέχρι το τέλος της. Είκοσι εννέα χρόνια αργότερα το Λούμπιν επανήλθε στο δουκάτο της Λεγκίτσα.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p35486.htm#i354851. Ανακτήθηκε στις 17  Αυγούστου 2022.
2. ↑  (Πολωνικά) *Sejm-Wielki.pl*. dw.3077. Ανακτήθηκε στις 17  Αυγούστου 2022.
3. ↑  (Αγγλικά) *WeRelate*. Ανακτήθηκε στις 17  Αυγούστου 2022.
4. 1 2  Darryl Roger Lundy: (Αγγλικά) *The Peerage*.
Ο **Βασίλης Κεκάτος** (1991) είναι Έλληνας σκηνοθέτης και σεναριογράφος, ο πρώτος που βραβεύθηκε το 2019 με Χρυσό Φοίνικα Καλύτερης Ταινίας Μικρού Μήκους μετά τον Θεόδωρο Αγγελόπουλο που βραβεύθηκε το 1998 με Χρυσό Φοίνικα Καλύτερης Ταινίας.

Πληροφορίες
-----------

Κατάγεται από τα Μεταξάτα Κεφαλλονιάς.

Η πρώτη του ταινία ονομάζεται *Ανάδρομος* (2015) και συμμετείχε στα Φεστιβάλ Δράμας και Νυχτών Πρεμιέρας. Το 2018 σκηνοθέτησε την ταινία *Η σιγή των ψαριών όταν πεθαίνουν* η οποία έκανε πρεμιέρα στο Φεστιβάλ του Λοκάρνο, προβλήθηκε στο Φεστιβάλ Δράμας και βραβεύτηκε για το σενάριό της, τιμήθηκε στις Νύχτες Πρεμιέρας με το δεύτερο Βραβείο Καλύτερης Ταινίας και με το πρώτο βραβείο στο φεστιβάλ της Βιλερμπάν.

Το 2019, βραβεύθηκε με Χρυσό Φοίνικα στο Διεθνές Φεστιβάλ Κινηματογράφου Καννών για την ελληνογαλλική ταινία μικρού μήκους *Η απόσταση ανάμεσα στον ουρανό κι εμάς*, την οποία σκηνοθέτησε και συνέγραψε.

Το 2020 σκηνοθέτησε και έγραψε το σενάριο για την ταινία μικρού μήκους *Όταν κοιμάσαι ο Κόσμος Αδειάζει,* κατόπιν ανάθεσης από το ίδρυμα Ωνάσης.

Την τηλεοπτική περίοδο 2023-2024 προβλήθηκε στο Mega η πρώτη τηλεοπτική δουλειά του, με τίτλο «Milky Way».

Παραπομπές
----------

1. ↑  online.aiff.gr/film/e-apostase-anamesa-ston-ourano-ki-emas-the-distance-between-us-and-the-sky/. Ανακτήθηκε στις 19  Απριλίου 2022.
2. ↑  «Η σιγή των ψαριών όταν πεθαίνουν / The Silence of The Dying Fish». .
3. ↑  «Η σιγή των ψαριών όταν πεθαίνουν». .
4. ↑  «Βασίλης Κεκάτος: Ο μοναδικός Ελληνας σκηνοθέτης στο Φεστιβάλ του Σάντανς». .
5. ↑  «Βασίλης Κεκάτος: Ο πρώτος Ελληνας σκηνοθέτης που κερδίζει το Χρυσό Φοίνικα για ταινία Μικρού Μήκους | Kathimerini». *www.kathimerini.gr*. Ανακτήθηκε στις 6 Ιουλίου 2020.
6. ↑  ««Οταν Kοιμάσαι ο Kόσμος Aδειάζει»: Ο Βασίλης Κεκάτος κρατάει το ημερολόγιο των ημερών μας». .
Ο **Αριαράθης Η΄ o Ευσεβής** (άκμασε 101-95 π.Χ.) από τη Δυναστεία των Αριαραθιδών ήταν βασιλιάς της Καππαδοκίας (101-96, 95).

Αργυρή δραχμή τού Αριαράθη Η΄ με τον νεαρό βασιλιά να φέρει διάδημα. Στην άλλη όψη η Αθηνά κρατά Νίκη και ασπίδα· επιγραφή ΒΑΣΙΛΕΩΣ ΑΡΙΑΡΑΘΟΥ ΕΥΣΕΒΟΥΣ. Κάτω: έτος Β΄ (99-98). Κόπηκε στην Ευσέβεια (Κασάρεια).

Βιογραφία
---------

Ήταν ο δευτερότοκος γιος τού Αριαράθη ΣΤ΄ της Καππαδοκίας και της Λαοδίκης, κόρης τού Μιθριδάτη Ε΄ τού Πόντου. Μεγαλύτερα αδέλφια του ήταν ο Αριαράθης Ζ΄ και η Νύσα.

Την Καππαδοκία εποφθαλμιούσε ο βασιλιάς τού Πόντου, αν και οι βασιλείς της ήταν συγγενείς του: ο Μιθριδάτης ΣΤ΄ του Πόντου έστειλε έναν ευγενή του, τον Γόρδιο, να φονεύσει τον Αριαράθη ΣΤ΄. Τότε η Καππαδοκία περιήλθε στον πρωτότοκο γιο του Αριαράθη Ζ΄, που επειδή ήταν ανήλικος, έγινε αντιβασίλισσα η μητέρα του Λαοδίκη, αδελφή τού Μιθριδάτη ΣΤ΄. Όμως ο Νικομήδης Γ΄ της Βιθυνίας εισέβαλε στην Καππαδοκία και νυμφεύτηκε τη Λαοδίκη. Ο Μιθριδάτης ΣΤ΄ τον απομάκρυνε και αποκατέστησε στον θρόνο τον ανιψιό του Αριαράθη Ζ΄. Όταν ο τελευταίος ζήτησε να τιμωρήσει τον Γόρδιο, ο Μιθριδάτης ΣΤ΄ σκότωσε τον Αριαράθη Ζ΄ και έβαλε στον θρόνο τον δικό του γιο Αριαράθη Θ΄ των Μιθριδατιδών.

Οι ευγενείς εξεγέρθηκαν το 101 και ανέβασαν στον θρόνο τον Αριαράθη Η΄. Όμως το 96 εκτοπίστηκε από τον Μιθριδάτη ΣΤ΄· Ο βασιλιάς τού Πόντου επανέφερε τον δικό του γιο Αριαράθη Θ΄, αν και 8ετή. Τότε ο Νικομήδης Γ΄ της Βιθυνίας πρόβαλε έναν νέο ως τρίτο τάχα γιο τού Αριαράθη ΣΤ΄ και έστειλε πρεσβεία στη Ρώμη διεκδικώντας τον θρόνο για λογαριασμό του. Αλλά και ο Μιθριδάτης ΣΤ΄ έστειλε πρεσβεία στη Ρώμη, λέγοντας πως ο Αριαράθης Θ΄ ήταν απόγονος τού Αριαράθη Ε΄, που έπεσε μαχόμενος εναντίον τού Ευμένη Γ΄ της Περγάμου, εχθρού των Ρωμαίων. Η Σύγκλητος δεν δικαίωσε κανέναν, κήρυξε την Καππαδοκία ελεύθερη και ζήτησε να φύγει ο Αριαράθης Θ΄. Έτσι το 95 επέστρεψε ο Αριαράθης Η΄, που απεβίωσε αργότερα από φυσικά αίτια. Ήταν ο τελευταίος των Αριαραθιδών και με αυτόν η δυναστεία εξέλιπε. Τότε η Σύγκλητος προσπάθησε να επιβάλει δημοκρατία, αλλά οι πολίτες ήθελαν βασιλιά. Τους άφησε να διαλέξουν όποιον ήθελαν και διάλεξαν τον Αριοβρζάνη Α΄.

Πηγές
-----

* Hazel, John; Who's Who in the Greek World, "Ariarathes VIII", (1999)
* Head, Barclay; Historia Numorum, "Cappadocia", (1911)
* Smith, William (editor); Dictionary of Greek and Roman Biography and Mythology, "Ariarathes VIII", Boston, (1867)
* Justin, Epitome of Pompeius Trogus, xxxviii. 1-2; Strabo, Geography, xii.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 27  Νοεμβρίου 2018.

  


|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Δυναστεία των Αριαραθιδών |
| --- |
|  |
| 
* Δατάμης
* Αριαράμνης Α΄
* Αριαράθης Α΄
* Αριαράθης Β΄
* Αριαράμνης Β΄
* Αριαράθης Γ΄
* Αριαράθης Δ΄
* Αριαράθης Ε΄
* Οροφέρνης
* Αριαράθης ΣΤ΄
* Αριαράθης Ζ΄
* Αριαράθης Η΄
* Αριαράθης Θ΄
* Αριοβαρζάνης Α΄
* Αριοβαρζάνης Β΄
* Αριοβαρζάνης Γ΄
* Αριαράθης Ι΄
* Αρχέλαος
 |  |
|  |
| 
* Κατηγορία Κατηγορία
* Commons page Πολυμέσα
 |

 |
Συντεταγμένες: 41°6′36″N 24°51′36″E﻿ / ﻿41.11000°N 24.86000°E﻿ / 41.11000; 24.86000

To **Εύμοιρο** είναι οικισμός του δήμου Ξάνθης στο νομό Ξάνθης. Βρίσκεται 4 χιλιόμετρα νοτιοδυτικά της Ξάνθης. Ο πληθυσμός του ανέρχεται σε 1.272 κατοίκους (2011). Το Εύμοιρο φημίζεται για το σχολείο τους που έχει συμμετάσχει σε έναν κι όχι τον μόνο διαγωνισμό στο οποίο το θέμα ήταν οι λαχανόκηποι κι έχουν πάρει πολλά βραβεία. Ο οικισμός αυτός έχει πολλά είδη απασχόλησης παιδιών γιατί το 2/3 του πληθυσμού του είναι παιδιά της ηλικίας 2-13.

Η δημοτική κοινότητα Εύμοιρου, που περιλαμβάνει και τους οικισμούς Λαμπρινό, Λεύκη, Νέα Μορσίνη, Παλαιά Μορσίνη και Πετροχώρι, είχε το 2021 πληθυσμό 2.709 κατοίκους, από 3.034 το 2011.

Ιστορία
-------

Τη δεκαετία του '90, στον οικισμό εγκαταστάθηκαν ομογενείς από την πρώην Σοβιετική Ένωση. Έπειτα άρχιζαν να καλλιεργούν τον τόπο. Το Εύμοιρο είχε επίσης την δική της ομάδα ποδοσφαίρου, που συμμετείχε στην Β' Εθνική, αλλά δυστυχώς πλέον δεν υπάρχει διότι την κατήργησαν. Πλέον ο οικισμός έχει δικό του δημοτικό σχολείο, νηπιαγωγείο, παιδικό σταθμό και άλλα καταστήματα.

Παραπομπές
----------

1. ↑  *Εγκυκλοπαίδεια Νέα Δομή*. **25**. Αθήνα: Τεγόπουλος - Μανιατέας. 1996. σελ. 115.
2. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10500 (σελ. 26 του pdf)
3. 1 2  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 26 Απριλίου 2021.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ξάνθης |
| --- |
|  |
| Δημοτική Ενότητα Ξάνθης | 
* Ανθηρό\*
* Άσκυρα\*
* Έρανος\*
* Εύμοιρο
* Κετίκι
* Κιμμέρια
* Λαμπρινό
* Λεύκη
* Λιβάδι
* Μονή Καλαμούς
* Μονή Ταξιαρχών
* Νέα Μορσίνη
* Ξάνθη
* Πανεπιστημιούπολη
* Παλαιά Μορσίνη
* Πελεκητό
* Πετροχώρι
* Πόρτα\*
* Πριόνι
 |
|  |
| Δημοτική Ενότητα Σταυρούπολης | 
* Άνω Καρυόφυτο
* Γέρακας
* Δασικό Χωριό\*
* Δαφνώνας
* Δρυμιά
* Ισαία
* Ιωνικό
* Καλλιθέα
* Καλύβα\*
* Καστανίτης
* Κάτω Ιωνικό
* Κάτω Καρυόφυτο
* Κομνηνά
* Λειβαδίτης
* Λυκοδρόμιο
* Μαργαρίτι
* Μέγα Εύμοιρο
* Νεοχώρι
* Ορεστινή
* Πασχαλιά
* Πίλημα
* Σταυρούπολη
* Σταυροχώρι
* Χαλέπι
 |
|  |
| 
* Έδρα: Ξάνθη
* \*(Οικισμοί με μη μόνιμο πληθυσμό)]
 |

 |
«Το φιλί», έργο του Φραντσέσκο Χαγιές, 19ος αιώνας.
Το **φιλί** (ή ο ασπασμός) είναι το άγγιγμα των χειλιών σε μια επιφάνεια. Αποτελεί συνηθισμένη πρακτική των ανθρώπων και μπορεί να είναι έκφραση αγάπης, τρυφερότητας ή σεβασμού. Χρησιμοποιείται ακόμα για χαιρετισμό και αποχαιρετισμό. Το φιλί μπορεί να χρησιμοποιηθεί για να εκφρασθεί, επίσης, η ρομαντική αγάπη ή η σεξουαλική επιθυμία μεταξύ δύο ανθρώπων. Η λέξη προέρχεται από το αρχαίο ρήμα *φιλώ*, που είναι συνώνυμο του ρήματος αγαπώ. Γι' αυτό το λόγο, στην καθαρεύουσα και σε αρχαιότερα ελληνικά κείμενα χρησιμοποιείται η λέξη *ασπασμός*, που αναφέρεται στην ίδια πράξη.

Βιολογία και εξέλιξη
--------------------

Οι ανθρωπολόγοι δεν έχουν φθάσει σε ομοφωνία σχετικά με το αν το φιλί είναι μια επίκτητη συμπεριφορά ή αποτελεί ενστικτώδη ενέργεια. Το φιλί συναντάται, εκτός από τους ανθρώπους, σε πολλά ζώα, κυρίως σε θηλαστικά.

Το φιλί σε διάφορους πολιτισμούς
--------------------------------

Το φιλί στις δυτικές κοινωνίες είναι έκφραση αγάπης, στοργής ή ερωτικής επιθυμίας. Σε άλλα μέρη του κόσμου, το φιλί έχει άλλα νοήματα. Σε ορισμένους πολιτισμούς δεν χρησιμοποιείται καν το φιλί. Υπάρχουν διάφορα είδη φιλιών (Γαλλικό φιλί κ.τ.λ.)

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φιλί** |

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φιλί**  |

* Kirshenbaum, Sheril (2011). *The Science of Kissing: What Our Lips Are Telling Us*. Grand Central Publishing. ISBN 978-0-446-55990-4.
* C. Marsh Beadnell (1942) *The Origin of the Kiss* , Thinkers Library No.89, Watts & Co, London

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85072549
* GND: 4114340-1
* BNF: cb11975237d (data)
* NDL: 00570812
* NKC: ph174191
* BNE: XX4576487

 |

 |
To ***Ψηλά τακούνια*** (πρωτότυπος τίτλος: *Tacones lejanos*) είναι ισπανική δραματική ταινία του 1991 σε σενάριο και σκηνοθεσία του Πέδρο Αλμοδόβαρ.

Πλοκή
-----

Η Ρεμπέκα, παρουσιάστρια ειδήσεων, περιμένει στο αεροδρόμιο να συναντήσει τη μητέρα της, Μπέκι, που είναι διάσημη τραγουδίστρια, και έχει να δει από παιδί. Η Ρεμπέκα έχει σχέση με τον Μανουέλ, τον ιδιοκτήτη του καναλιού που εργάζεται, τον οποίο θα παντρευτεί και είναι πρώην εραστής της Μπέκι. 

Οι τρεις τους πηγαίνουν να δουν τον Λετάλ, που εργάζεται ως ντραγκ κουίν και μιμείται την Μπέκι. Μετά το τέλος του σόου, η Ρεμπέκα πηγαίνει στο καμαρίνι και κάνει σεξ με τον Λετάλ. Ο Μανουέλ, που πλέον δεν αγαπά την Ρεμπέκα, κάνει ξανά σχέση με την Μπέκι.

Λίγο καιρό αργότερα, o Μανουέλ βρίσκεται δολοφονημένος στο σπίτι του. Την υπόθεση ερευνά ο δικαστής Εντουάρντο Ντομίνγκες, ο οποίος καλεί τις δύο γυναίκες και μία ερωμένη του Μανουέλ, την Ιζαμπέλ, που δουλεύει στο κανάλι. Και οι τρεις αρνούνται ότι διέπραξαν τον φόνο.

Μία μέρα που η Ρεμπέκα λέει ειδήσεις, παραδέχεται ότι τον σκότωσε αυτή, συλλαμβάνεται και φυλακίζεται. Στη φυλακή ξανασυναντά μία γυναίκα που είχε γνωρίσει στο φωτογραφείο, η οποία ψάχνει τον πρώην της, τον Ούγκο, που μοιάζει πολύ με τον Λετάλ. Ο δικαστής Εντουάρντο βγάζει τη Ρεμπέκα από τη φυλακή και της λέει ότι είναι ο Λετάλ, ενώ εκείνη είναι έγκυος στο παιδί του.

Στο τέλος, η Μπέκι παθαίνει καρδιακή προσβολή και μένει στο κρεβάτι της. Η Ρεμπέκα παραδέχεται στη μητέρα της τον φόνο και εκείνη αφήνει τα δακτυλικά της αποτυπώματα στο πιστόλι για να την απενοχοποιήσει. Καθώς η Ρεμπέκα της μιλάει, η Μπέκι πεθαίνει.

Διανομή
-------

| Ηθοποιός | Ρόλος |
| --- | --- |
| Βικτόρια Αμπρίλ | Ρεμπέκα |
| Μαρίσα Παρέδες | Μπέκι |
| Μιγκέλ Μποσέ | Λετάλ/Εντουάρντο/Ούγκο |
| Φέοντορ Άτινε | Μανουέλ |
| Μίριαμ Ντίαζ | Ιζαμπέλ |
| Χαβιέρ Μπαρδέμ | Χαβιέρ (floor manager) |

Βραβεία/Διακρίσεις
------------------

Η ταινία κέρδισε το Βραβείο Σεζάρ Καλύτερης Ξενόγλωσσης Ταινίας. Επίσης, έλαβε υποψηφιότητα για τη Χρυσή Σφαίρα Καλύτερης Ξενόγλωσσης Ταινίας, ενώ ήταν η πρόταση της Ισπανίας για την καλύτερη ξενόγλωσση ταινία στα 64α βραβεία Όσκαρ.

Παραπομπές
----------

1. ↑  «Pedro Almodóvar biography». Αρχειοθετήθηκε από το πρωτότυπο στις 30 Απριλίου 2017. Ανακτήθηκε στις 3 Ιουνίου 2017.
2. ↑  «High Heels - Golden Globes: 1 Nomination». Ανακτήθηκε στις 3 Ιουνίου 2017.
Ο **Σάββας Χιονίδης** (11 Οκτωβρίου 1959) είναι Έλληνας πολιτικός, πρώην βουλευτής Πιερίας της Νέας Δημοκρατίας και πρώην δήμαρχος της Κατερίνης. Επανεξελέγη δήμαρχος και για τον νέο δήμο Κατερίνης (από την 1-1-2011), ο οποίος συστάθηκε με το Πρόγραμμα Καλλικράτης. Στις εκλογές του 2014 επανεξελέγη Δήμαρχος με ποσοστό 50,5% από τον πρώτο γύρο με την υποστήριξη της Νέας Δημοκρατίας. Με θητεία 12 ετών, είναι ο μακροβιότερος δήμαρχος στην ιστορία της πόλης, καθώς κατέρριψε (Αύγουστος 2018) το σχετικό ρεκόρ του Σίμου Χαραλαμπίδη, ο οποίος είχε παραμείνει δήμαρχος από τον Μάιο του 1975 ως τις 31 Δεκεμβρίου 1986, σε μία θητεία 11 ετών και 7 μηνών.

Βιογραφία
---------

Γεννήθηκε στις 11 Οκτωβρίου 1959 στην Κατερίνη. Σπούδασε στην Πολυτεχνική Σχολή του Δημοκρίτειου Πανεπιστημίου Θράκης, στο Τμήμα Πολιτικών Μηχανικών. Στη διάρκεια των γυμνασιακών και των φοιτητικών χρόνων έλαβε μέρος στην ομάδα πετοσφαίρισης και Στίβου του Αρχελάου Κατερίνης, καθώς επίσης και στο χορευτικό τμήμα της Εστίας Πιερίδων Μουσών Κατερίνης. 

Εργάζεται ως Πολιτικός Μηχανικός και το 1990 ίδρυσε ξενοδοχειακή μονάδα στην Ολυμπιακή Ακτή. Είναι μέλος της Νομαρχιακής Επιτροπής Τουριστικής Προβολής Πιερίας, από την ίδρυσή της έως και σήμερα. Χαρακτηριστικότερο έργο του η αποζημίωση των τουριστικών καταλυμάτων του νομού Πιερίας λόγω των ζημιών από τον πόλεμο του Κοσσυφοπεδίου ύψους 3 δισ. δρχ, ως κύριος εισηγητής στο ΥΠΕΘΟ και ΕΟΜΜΕΧ από την Πιερία.

Δήμαρχος
--------

Εξελέγη Δήμαρχος Κατερίνης με 50,35% (με την υποστήριξη της ΝΔ) το 2006 και ανέλαβε καθήκοντα την 1η Ιανουαρίου 2007. Με την σύσταση του Δήμου Κατερίνης, κέρδισε τις δημοτικές εκλογές που διεξήχθησαν στις 7 Νοεμβρίου 2010 και εξελέγη ξανά δήμαρχος, ως ανεξάρτητος αυτήν τη φορά με τον συνδυασμό Πολίτες σε Δράση, με ποσοστό 54,11% έναντι 29,29% για τον υποψήφιο του ΠΑΣΟΚ, Νίκο Μηλιώτη.

Έπειτα από τη διεξαγωγή του πρώτου γύρου των δημοτικών εκλογών το 2014, ο Χιονίδης επανεξελέγη Δήμαρχος με 50,50%, επικρατώντας του Χρήστου Γιαννούλη (27,36%), ο οποίος υποστηρίχθηκε από τον ΣΥΡΙΖΑ.

Στις 2 Ιουνίου 2019, στον β’ γύρο των δημοτικών εκλογών ο Χιονίδης έχασε από τον Κώστα Κουκοδήμο με 45,56 % έναντι 54,44%. 

Είναι παντρεμένος με την Τζούλη Γιαμούζη, και είναι πατέρας τριών παιδιών.

Βουλευτής
---------

Στις Ελληνικές βουλευτικές εκλογές 2019 εξελέγη για πρώτη φορά Βουλευτής με το κόμμα της Νέας Δημοκρατίας με 10.166 σταυρούς.

Σύνδεσμοι
---------

* Βιογραφία

Παραπομπές
----------

1. ↑  Δήμος Κατερίνης, Antenna, 8-5-2014, ανάκτηση 26-5-2014.
2. ↑  Βιογραφικό του Σάββα Χιονίδη[*νεκρός σύνδεσμος*], ανάκτηση 8-11-2010.
3. ↑  Star.gr Αρχειοθετήθηκε 2010-11-10 στο Wayback Machine. Δήμαρχοι από την πρώτη Κυριακή, 8-11-2010.
4. ↑  Αποτελέσματα Δημοτικών εκλογών 2014 Δήμος Κατερίνης, Υπουργείο Εσωωτερικών μέσω sportdog.gr, ανάκτηση 19-5-2014.
5. ↑  Εθνικές εκλογές 2019: Ποιοι εκλέγονται από Πιερία
Η οσσετική γλώσσα, διαιρεμένη ανάμεσα στη Ρωσία και τη Γεωργία
Τα **οσσετικά** (ирон ӕвзаг, irōn ӕvzag) είναι ανατολική ιρανική γλώσσα η οποία ομιλείται κυρίως στην Οσσετία, μια περιοχή η οποία ευρίσκεται στον Μεγάλο Καύκασο. Είναι η μητρική γλώσσα του Οσσετικού λαού και μία από τις λίγες ιρανικές γλώσσες που ομιλούνται στην Ευρώπη· είναι συγγενής και πιθανόν απόγονος των εξαφανισμένων Σκυθικών, Σαρματικών και Αλανικών γλωσσών.

Το βόρειο μισό της περιοχής της Οσσετίας αποτελεί μέρος της Ρωσίας και είναι γνωστό ως Βόρεια Οσσετία-Αλανία, ενώ το νότιο μισό αποτελεί μέρος της de facto χώρας της Νότιας Οσσετίας (αναγνωρισμένη από τα Ηνωμένα Έθνη ως ρωσικά κατεχόμενα εδάφη που είναι de jure μέρος της Γεωργίας). Οι οσσετόφωνοι ανέρχονται περίπου στους 614.350, με τους 451.000 να καταγράφονται στη Ρωσία κατά τη ρωσική απογραφή του 2010.

Παραπομπές
----------

1. ↑  Lubotsky, Alexander (2010). *Van Sanskriet tot Spijkerschrift Breinbrekers uit alle talen*. Amsterdam: Amsterdam University Press. σελ. 34. ISBN 978-9089641793.
2. ↑  «Ossetic». *Ethnologue*. Ανακτήθηκε στις 8 Ιανουαρίου 2019.
Ο **Κονανντόυλ (Conandoyle)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1991 από τον Γιαπωνέζο αστρονόμο Τακέσι Ουράτα, που παρατηρούσε από το Αστεροσκοπείο Νιχονταΐρα και πήρε το όνομά του προς τιμή του Άρθουρ Κόναν Ντόυλ.

Φυσικά χαρακτηριστικά
---------------------

Η μέση διάμετρος του Κονανντόυλ εκτιμάται σε 4,8 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,320. Ο Κονανντόυλ περιστρέφεται γύρω από τον εαυτό του μία φορά κάθε περίπου 6 ώρες.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 7015 Σοπενχάουερ | 7016 Κονανντόυλ | 7017 Ουραντόβαν |
Οι **Korn** (στυλιζαρισμένο ως: **KoЯn**) είναι Nu-Metal μουσικό συγκρότημα που σχηματίστηκε το 1993. Οι Korn είναι από τα παλαιότερα συγκροτήματα που ακολουθούν ακόμη αυτό το είδος μουσικής, ενώ είναι και ένα από τα πιο γνωστά για αυτό το είδος μουσικής παγκοσμίως. Το συγκρότημα σχηματίστηκε στην Μπέικερσφιλντ της πολιτείας, Καλιφόρνια στις Ηνωμένες Πολιτείες Αμερικής. Αποτελείται από τους Τζόναθαν Ντέιβις, Τζέιμς Σέιφερ, Ρέγκιναλντ Αρβίζου και Ρέι Λουζιέρ.

Ο πρώτος τους δίσκος, ο οποίος ήταν ντέμο, κυκλοφόρησε το 1993 και έχει τον τίτλο *Neidermeyer's Mind*. Τον Οκτώβριο του 1994 έβγαλαν τον πρώτο τους επίσημο δίσκο με τίτλο *Korn*. Το 1996 κυκλοφόρησαν το *Life is Peachy* και το 1998 το τρίτο τους άλμπουμ, *Follow the Leader*. Το τρίτο άλμπουμ τους εντάχθηκε ως το νούμερο 1 δίσκο του Billboard 200. Κυκλοφόρησαν άλλα δυο άλμπουμ τα οποία ήρθαν το 2000 και 2002 (Τα *Issues* και *Untouchables*, αντίστοιχα). Στη συνέχεια, ακολούθησαν και άλλα, ενώ το τελευταίο τους βγήκε το φθινόπωρο του 2019.

Συνολικά, έχουν πουληθεί 19 εκατομμύρια κομμάτια στην Αμερική, και παγκοσμίως περίπου 35. Επίσης, έχουν κερδίσει δύο βραβεία Γκράμι και μέσα στους διεκδικητές των βραβείων είχαν συμμετάσχει εφτά φορές. Από τα 41 βίντεο κλιπ που έχουν γυρίσει, τα 28 έχουν μπει στο Billboard 200.

Δισκογραφία
-----------

* *Korn* (1994)
* *Life Is Peachy* (1996)
* *Follow the Leader* (1998)
* *Issues* (1999)
* *Untouchables* (2002)
* *Take a Look in the Mirror* (2003)
* *See You on the Other Side* (2005)
* *Untitled album* (2007)
* *Korn III: Remember Who You Are* (2010)
* *The Path of Totality* (2011)
* *The Serenity of Suffering* (2016)
* *The Nothing* (2019)
* *Requiem* (2022)

Εξωτερικοί σύνδεσμοι
--------------------

* Επίσημη ιστοσελίδα
Ο **Άγκιπραντ / Αγιπράνδος**, *Agiprand* (άκμασε 742 - 744) ήταν για λίγο δούκας του Σπολέτο μεταξύ 742 και 744.

Βιογραφία
---------

Στα τέλη του 741 ο Θρασιμούδος Β΄ αρνήθηκε να επιστρέψει στον πάπα Γρηγόριο Γ΄ εκείνες τις πόλεις, που τού είχε υποσχεθεί και ο διάδοχος του Γρηγορίου Γ΄, ο Ζαχαρίας, στράφηκε για υποστήριξη στον βασιλιά Λιουτπράνδο. Ο Ζαχαρίας διέθεσε έναν Ρωμαϊκό στρατό για να υποστηρίξει τους Λομβαρδούς και μαζί πήραν τον Σπολέτο· ο Λιουτπράνδος εγκατέστησε τον ανιψιό του, τον Άγκιιπραντ, ως δούκα.

Ο Άγκιπραντ ήταν ήδη δούκας του Κλούσιου, όταν του δόθηκε το δουκάτο του Σπολέτο. Ο Άγκιπραντ συνόδευσε τον Ζαχαρία πίσω στη Ρώμη από την Iντεράμνα και απέδωσε τις πόλεις που ζήτησε.

Η βασιλεία του Άγκιπραντ δεν επέζησε του τέλους του Λιουτπράνδου, καθώς απομακρύνθηκε από την εξουσία από τον Θρασιμούνδο Β΄.

Βιβλιογραφικές αναφορές
-----------------------

1. ↑  Ανακτήθηκε στις 23  Νοεμβρίου 2018.
2. ↑  Lars Ulwencreutz (Νοεμβρίου 2013). *Ulwencreutz's The Royal Families in Europe V*. Lulu.com. σελ. 350–. ISBN 978-1-304-58135-8.

Πηγές
-----

* Παύλος ο Διάκονος. *Historia Langobardorum*. Μετάφραση William Dudley Foulke. Πανεπιστήμιο της Πενσυλβάνια: 1907.
* Χάρτμαν, Λούντο Μόριτζ. *Geschichte Italiens im Mittelalter*. Γκόθα, 1903.
* Χότζκιν, Τόμας. *Η Ιταλία και οι εισβολείς της*. Clarendon Press: 1895.
* Pabst, H. "Geschichte des langobardischen Herzogthums." *Forschungen zur deutschen Geschichte* Vol. II, σελ. 405. Γκέτινγκεν, 1862.
Ο **Ναχάς Άνγκουλα** (*Nahas Gideon Angula*, 1943-) είναι πολιτικός από τη Ναμίμπια και πρωθυπουργός της χώρας από το 2005 ως τις 4 Δεκεμβρίου 2012, οπότε ανέλαβε υπουργός Άμυνας. Πρώην εργαζόμενος για τα Ηνωμένα Έθνη, εντάχθηκε στο κόμμα SWAPO στις αρχές της δεκαετίας του 1980 και υπηρέτησε σε διάφορα χαρτοφυλάκια στην κυβέρνηση του Σαμ Νουγιόμα. Έπειτα από την εκλογή του νέου προέδρου, Χιφικεπούνιε Ποχάμπα, διορίστηκε πρωθυπουργός το Μάρτιο του 2005. Είναι μέλος της Λουθηρανικής Εκκλησίας, όπως ήταν όλη η οικογενειά του τηρώντας την παράδοση πολλών γενεών

Βιογραφία
---------

### Πρώτα χρόνια

Γεννήθηκε στην Ογιαάνια της περιφέρειας Οσικότο, στις 22 Αυγούστου του 1943 Παρέμεινε εξόριστος την περίοδο από το 1965 ως το 1989, οπότε εργάστηκε στο Ράδιο Ζάμπια, από το 1973 ως το 1976 και ως δημόσιος υπάλληλος του ΟΗΕ από το 1976 ως το 1980. Στη συνέχεια ανέλαβε ρόλο οργανωτή στο κόμμα SWAPO και το 1989 ανέλαβε υπεύθυνος για την εγγραφή των ψηφοφόρων στους καταλόγους. Εξελέγη μέλος της Συντακτικής Συνέλευσης που είχε συσταθεί λίγο πριν την ανεξαρτησία, από τον Νοέμβριο του 1989 ως τον Μάρτιο του 1990.

### Πολιτική καριέρα

Εκλέγεται βουλευτής από το 1990 και υπηρέτησε ως Υπουργός Παιδείας, Αθλητισμού και Πολιτισμού από το 1990 ως το 1995 και έπειτα υπουργός για την ανώτερη εκπαίδευση από το 1995 ως το 2005.
Στο συνέδριο του κόμματος το 2002 πήρε το μεγαλύτερο αριθμό ψήφων (395) στην Κεντρική Επιτροπή του SWAPO.

Τον Μάιο του 2004 ήταν υποψήφιος με το κόμμα SWAPO για να λάβει το χρίσμα για τις προεδρικές εκλογές, όπου ήρθε τρίτος με 137 ψήφους και με πρώτο τον Ποχάμπα, και αποκλείστηκε από το δεύτερο γύρο.

Έγινε πρωθυπουργός μετά το διορισμό του από το νέο Πρόεδρο Ποχάμπα, στις 21 Μαρτίου του 2005.

Παρέμεινε πρωθυπουργός ως το 2012, οπότε αντικαταστάθηκε στο αξίωμα από το Χάγκε Γκέινγκομπ και ο ίδιος ανέλαβε υπουργός Άμυνας. Παρέμεινε υπουργός Άμυνας ως το 2015.

Παραπομπές
----------

1. ↑  Ανακτήθηκε στις 3  Ιανουαρίου 2022.
2. ↑  Ανακτήθηκε στις 3  Ιανουαρίου 2022.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Μαΐου 2011. Ανακτήθηκε στις 18 Μαρτίου 2009.
4. 1 2 3  Προφίλ στον ιστότοπο του Κοινοβουλίου της Ναμίμπιας[*νεκρός σύνδεσμος*].
5. 1 2  Βιογραφίες προσωπικοτήτων από τη Ναμίμπια, klausdierks.com.
6. ↑  Κατάλογος μελών της Συντακτικής Συνέλευσης Αρχειοθετήθηκε 2008-08-14 στο Wayback Machine. parliament.gov.na.
7. ↑  "The ruling party's new Central Committee", *The Namibian*, 27 -8-2002.
8. ↑  Petros Kuteeue, "Pohamba the winner", *The Namibian*, 31-5-2004.
9. ↑  "Namibia's new president takes office", AFP (*IOL*), 22-3-2005.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 276866531
* LCCN: n89130943
* ISNI: 0000 0000 2916 3285
* GND: 170971333
* BIBSYS: 2016397

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Nahas Angula  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Εμμανουήλ (Μανώλης) Φράγκος** (Xίος, 27 Ιουνίου 1993) είναι Έλληνας κτηνίατρος, πολιτικός και μέλος του 9ου Ευρωπαϊκού Κοινοβουλίου (2019-2024) για την Ελλάδα.

Βιογραφικά στοιχεία
-------------------

Σπούδασε Κτηνιατρική στο Τμήμα Κτηνιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης. 

Στις ευρωεκλογές του 2019 ήταν υποψήφιος με την Ελληνική Λύση υπό το όνομα Φράγκος (Φραγκούλης) Εμμανουήλ και βγήκε δεύτερος από το ψηφοδέλτιο του κόμματος, μετά τον πρόεδρο Κυριάκο Βελόπουλο.

Ορίστηκε ευρωβουλευτής τον Ιούλιο του 2019, αντικαθιστώντας τον πρόεδρο της Ελληνικής Λύσης, Κυριάκο Βελόπουλο, ο οποίος υπέβαλε την παραίτηση του ώστε να αναλάβει Βουλευτής του Ελληνικού Κοινοβουλίου.

Κατά την κοινοβουλευτική του θητεία, ο Φράγκος είναι μέλος της Επιτροπής Διεθνούς Εμπορίου (INTA), της Επιτροπής Αναφορών (PETI) και της Αντιπροσωπείας στην Κοινοβουλευτική Επιτροπή CARIFORUM-EΕ, ενώ είναι Αναπληρωματικό Μέλος της Επιτροπής Περιβάλλοντος, Δημόσιας Υγείας και Ασφάλειας των Τροφίμων (ENVI) και της Αντιπροσωπείας για τις σχέσεις με τη Λαϊκή Δημοκρατία της Κίνας.

Ευρωεκλογές 2019
----------------

Όταν ανακοινώθηκε το ψηφοδέλτιο της Ελληνικής Λύσης, υπήρξε αντίδραση από τον Φράγκο Φραγκούλη ο οποίος κατηγόρησε το κόμμα για παραπλάνηση χρησιμοποιώντας το όνομά του.

Παραπομπές
----------

1. ↑  «Εμμανουήλ ΦΡΑΓΚΟΣ».
2. ↑  «Επικράτεια | Ευρωεκλογές – Μάιος 2019». *ekloges.ypes.gr*. Ανακτήθηκε στις 24 Μαΐου 2021.
3. ↑  ««Έσπασε» κάθε ρεκόρ ο Βελόπουλος: Ευρωβουλευτής για οκτώ ημέρες». *www.parapolitika.gr*. 15 Ιουλίου 2019. Ανακτήθηκε στις 24 Μαΐου 2021.
4. ↑  «www.iefimerida.gr». Ανακτήθηκε στις 15 Δεκεμβρίου 2022.

|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2019-2024) |
| --- |
|  |
| 
* Κώστας Αρβανίτης
* Άννα-Μισέλ Ασημακοπούλου
* Ελίζα Βόζεμπεργκ
* Αλέξης Γεωργούλης
* Θοδωρής Ζαγοράκης
* Εύα Καϊλή
* Μανώλης Κεφαλογιάννης
* Πέτρος Κόκκαλης
* Στέλιος Κούλογλου
* Έλενα Κουντουρά
* Στέλιος Κυμπουρόπουλος
* Γιώργος Κύρτσος
* Θανάσης Κωνσταντίνου
* Γιάννης Λαγός
* Βαγγέλης Μεϊμαράκης
* Λευτέρης Νικολάου – Αλαβάνος *(αντικατέστησε την Σεμίνα Διγενή)*
* Κωνσταντίνος Παπαδάκης
* Δημήτρης Παπαδημούλης
* Νίκος Παπανδρέου *(αντικατέστησε τον Νίκο Ανδρουλάκη)*
* Μαρία Σπυράκη
* Εμμανουήλ Φράγκος *(αντικατέστησε τον Κυριάκο Βελόπουλο)*
 |  |

 |
Ο **Όρμα (Orma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1968 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ. Το όνομα του σημαίνει «ίχνος» ή «τροχιά» στα ιταλικά και είναι ταυτόχρονα αναγραμματισμός του ονόματος του αστεροειδούς 1257 Μόρα (προσέξτε ότι και τα ψηφία του αύξοντα αριθμού, 2517, είναι η αντίστοιχη μετάθεση των ψηφίων του 1257).

Φυσικά χαρακτηριστικά
---------------------

Τα φυσικά χαρακτηριστικά του Όρμα είναι άγνωστα.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2516 Ρόμαν | 2517 Όρμα | 2518 Ρούτλαντ |
**Η ναυμαχία της Βάρνας** - *(βουλγ. Битка при Варна - τουρκ. Varna Deniz Muharebesi)* - μέρος των πολεμικών επιχειρήσεων του Α΄ Βαλκανικού πολέμου, μεταξύ του Βασιλείου της Βουλγαρίας και της Οθωμανικής Αυτοκρατορίας, δόθηκε στις 21 Νοεμβρίου του 1912, λίγο έξω από το λιμάνι της βουλγαρικής πόλης Βάρνα, στην Μαύρη Θάλασσα.  

Η ναυμαχία , γνωστή και ως **Ναυμαχία της Καλιάκρα**, από το όνομα του ακρωτηρίου της Βάρνας, έληξε με την εξουδετέρωση του οθωμανικού καταδρομικού Χαμιντιέ, και νίκη του βουλγάρικου στόλου.

Κατά την διάρκεια των μαχών μεταξύ της Βουλγαρίας και της Οθωμανικής Αυτοκρατορίας, το Οθωμανικό Ναυτικό συμμετείχε στον πόλεμο, κυρίως ως μέσο αποκλεισμού των Βουλγάρων από τις θαλάσσιες διόδους. Με βάση αυτό το σχέδιο, το καταδρομικό «Χαμιντιέ», είχε από τις 15 Νοεμβρίου αποκόψει το λιμάνι της Βάρνας και μάλιστα είχε θέσει υπό πολιορκία και τις πόλεις της Βάρνας και του Μπαλτσίκ, ζητώντας την παράδοσή τους.  

Στις 21 Νοεμβρίου όμως, στις 00:30 την νύχτα οι Βούλγαροι εξαπέλυσαν την αντεπίθεσή τους. Το «Χαμιντιέ» δέχτηκε επίθεση από τέσσερις τορπιλακάτους του βουλγαρικού στόλου: από τα πλοία *Drazki* (Θαρραλέα) *Letyashti* (Ιπτάμενη), *Smeli* (Γενναία) και Strogi (Αυστηρή).   

Οι τορπίλες των πλοίων των τριών τορπιλακάτων αστόχησαν όλες, και μόνο αυτή της τορπιλακάτου *Drazki* (Θαρραλέα) ευστόχησε, χτυπώντας καίρια το καταδρομικό στην πρύμνη ανοίγοντάς του ρωγμή δέκα τετραγωνικών μέτρων περίπου.   

Οι τορπίλες αν και δεν κατάφεραν να βυθίσουν το πολεμικό λόγω σωστής και γρήγορης επέμβασης του πληρώματος αλλά και λόγω νηνεμίας στη θάλασσα, τραυμάτισαν ωστόσο 30 ναύτες και σκότωσαν 8, ενώ οδήγησαν - το πολύτιμο για τους Οθωμανούς πλοίο - σε πολύμηνες επισκευές.
Οι Οθωμανοί σταματούν τις επιχειρήσεις κατά μήκος της βουλγάρικης ακτογραμμής.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Ιανουαρίου 2010. Ανακτήθηκε στις 16 Νοεμβρίου 2018.
Εσωτερική δομή του όρχεως:  
1.Διαφραγμάτια  
2.Σπερματικά σωληνάρια (πλεγμένα)  
3.Λοβοί όρχεως  
4.Σπερματικά σωληνάρια (ευθέα)  
5.Εκφορητικά σωληνάρια  
6.Μεσοαύλιο όρχεως
Τα **σπερματικά σωληνάρια** είναι μεγάλου μήκους σωληνίσκοι που διατάσσονται σφιχτά μέσα στους λοβούς των όρχεων. Η βασική τους λειτουργία είναι η παραγωγή του ώριμου αρσενικού γαμέτη που ονομάζεται σπερματοζωάριο.

Τα πλεγμένα σωληνάρια μέσα από τους *λοβούς* απολήγουν σε μια περιοχή στο κέντρο του όρχεως που ονομάζεται *μεσοαύλιο*. Από εκεί τα σπερματοζωάρια περνούν μέσα από τα *εκφορητικά σωληνάρια* και εισχωρούν στην κεφαλή της επιδιδυμίδας. Στο σώμα της επιδιδυμίδας τα σπερματοζωάρια αποθηκεύονται προσωρινά μέχρι οι συσπάσεις του σπερματικού πόρου να τα ωθήσουν στον αδένα του προστάτη και μετέπειτα στην ουρήθρα.

Τα σπερματικά σωληνάρια αποτελούνται από τα κύτταρα της σπερματογένεσης. Τα κύρια στάδια της ωρίμανσης των κυττάρων είναι τα σπερματογόνια, τα σπερματοκύτταρα πρώτης και δεύτερης τάξης, οι σπερματίδες και τελικά σπερματοζωάρια. Η διαδικασία της ωρίμανσης του σπερματογονίου σε σπερματοζωάριο ονομάζεται σπερματογένεση και έχει μέσο χρόνο διάρκειας 70 ημερών.

Παραπομπές
----------

1. 1 2  «Οι όρχεις». *www.eugonia.com.gr*. Ανακτήθηκε στις 1 Οκτωβρίου 2022.
2. ↑  Vierhapper, H.; Stackl, W.; Waldhäusl, W. (1985-01). «Abnormal Pattern of LH-Release in Patients with Germinal Epithelium Damage». *Hormone and Metabolic Research* **17** (01): 44–45. doi:10.1055/s-2007-1013446. ISSN 0018-5043. .
Στα μαθηματικά, η μετρική **Λεβί-Προχόροφ** (μερικές φορές γνωστή απλά ως «μετρική του Προχόροφ) είναι μια μετρική (δηλαδή, ένας ορισμός απόστασης) της συλλογής των μέτρων στις πιθανότητες σε ένα δεδομένο μετρικό χώρο. Ονομάστηκε από το Γάλλο μαθηματικό Πωλ Πιέρ Λεβί και τον Σοβιετικό μαθηματικό Γιούρι Βασίλεβιτς Προχόροφ. Ο Προχόροφ την εισήγαγε το 1956, ως την γενίκευση της προηγούμενης μετρικής του Λεβί.

Ορισμός
-------

Ας είναι {\displaystyle (M,d)} ένας μετρικός χώρος με την Μπορελιανή σ-άλγεβρα {\displaystyle {\mathcal {B}}(M)}. Έστω ότι η {\displaystyle {\mathcal {P}}(M)} την συλλογή όλων μέτρων πιθανότητας σε έναν μετρήσιμο χώρο {\displaystyle (M,{\mathcal {B}}(M))}.

Για ένα υποσύνολο {\displaystyle A\subseteq M}, ορίζουμε την ε-γειτονιά του A με

{\displaystyle A^{\varepsilon }:=\{p\in M~|~\exists q\in A,\ d(p,q)<\varepsilon \}=\bigcup \_{p\in A}B\_{\varepsilon }(p).}
όπου {\displaystyle B\_{\varepsilon }(p)} είναι η ανοιχτή μπάλα ακτίνας \varepsilon  με κέντρο p.

Η μετρική **Λεβί-Προχόροφ** {\displaystyle \pi :{\mathcal {P}}(M)^{2}\to [0,+\infty )} ορίζεται θέτοντας την απόσταση μεταξύ δυο μέτρων πιθανότητας \mu  και \nu  να είναι

{\displaystyle \pi (\mu ,\nu ):=\inf \left\{\varepsilon >0~|~\mu (A)\leq \nu (A^{\varepsilon })+\varepsilon \ {\text{and}}\ \nu (A)\leq \mu (A^{\varepsilon })+\varepsilon \ {\text{for all}}\ A\in {\mathcal {B}}(M)\right\}.}
Για μέτρα πιθανοτήτων που ξεκάθαρα ισχύει {\displaystyle \pi (\mu ,\nu )\leq 1}.

Μερικοί συγγραφείς παραλείπουν μια από τις δύο ανισότητες ή να επιλέγουν μόνο ανοιχτό ή κλειστό A; Καθεμιά ανισότητα συνεπάγεται την άλλη, αλλά περιορίζοντας σε ανοικτή ή κλειστή αλλάζει το πως ορίζεται η μετρική.

Ιδιότητες
---------

* Εάν ο {\displaystyle (M,d)} είναι διαχωρίσιμος, η απόκλιση των μέτρων με την μετρική Λεβί-Προχόροφ είναι ισοδύναμη με την αδύναμη απόκλιση των μέτρων. Έτσι το \pi  είναι μια μετροποίηση της τοπολογίας των αδύναμων αποκλίσεων.
* Ο μετρικός χώρος {\displaystyle \left({\mathcal {P}}(M),\pi \right)} είναι διαχωρίσιμος αν και μόνο αν ο {\displaystyle (M,d)} είναι διαχωρίσιμος.
* Αν ο {\displaystyle \left({\mathcal {P}}(M),\pi \right)} είναι πλήρης τότε και ο {\displaystyle (M,d)} είναι πλήρης. Αν όλα τα μέτρα στην {\displaystyle {\mathcal {P}}(M)} έχουν διαχωρίσιμη υποστήριξη, τότε υπονοείται ότι: αν ο {\displaystyle (M,d)} είναι πλήρης τότε και ο {\displaystyle \left({\mathcal {P}}(M),\pi \right)} είναι πλήρης.
* Αν ο {\displaystyle (M,d)} είναι διαχωρίσιμος και πλήρης, τότε ένα υποσύνολο {\displaystyle {\mathcal {K}}\subseteq {\mathcal {P}}(M)} είναι σχετικά συμπαγές αν και μόνο αν το \pi -κλείσιμο είναι και \pi -συμπαγές.

Βιβλιογραφία
------------

* Billingsley, Patrick (1999). *Convergence of Probability Measures*. John Wiley & Sons, Inc. New York. ISBN 0-471-19745-9. OCLC 41238534.
* Zolotarev, V.M. *Lévy–Prokhorov metric*. l/l058320.